IKTATÓSZÁM: 7/233-2/2023. TÁRGY:Az Integrált Nappali Szociális Intézményben jelzőrendszeres házi segítségnyújtás szolgáltatás 2023.06.01-től történő biztosításával kapcsolatos döntések meghozatala

Melléklet:1 db

**Előterjesztés**

PÉCSI TÖBBCÉLÚ AGGLOMERÁCIÓS TÁRSULÁS

2023. március 13.**-**i NYÍLT ÜLÉSÉRE

Előterjesztő: PÉCSI TÖBBCÉLÚ AGGLOMERÁCIÓS TÁRSULÁS

előterjesztés készítője: bodorné lux viktória szociális és gyermekvédelmi ügyintéző

ELŐADÓ:dr. osztásné dr. varga-pál viktória főosztályvezető

HIVATALI KOORDINÁTOR: -

Véleményezésre megkapta:

- -

- -

- -

- -

bizottsági tárgyalás: számA:

- -

- -

- -

- -

Illetékes tisztségviselő: NYŐGÉRI LAJOS ALPOLGÁRMESTER

**Tisztelt Társulási Tanács!**

A jelzőrendszeres házi segítségnyújtás a saját otthonukban élő, egészségi állapotuk és szociális helyzetük miatt rászoruló, a segélyhívó készülék megfelelő használatára képes időskorú vagy fogyatékos személyek, illetve pszichiátriai betegek részére az önálló életvitel fenntartása mellett felmerülő krízishelyzetek elhárítása céljából nyújtott ellátás. A szolgáltatást jelenleg a Pécsi Többcélú Agglomerációs Társulás által fenntartott Integrált Nappali Szociális Intézmény (továbbiakban INSZI) biztosítja kistérségi ellátási területtel.

Az INSZI-ben a jelzőrendszeres házi segítségnyújtás műszaki technikai hátterének működtetésére az INSZI vezetője 2023. január 1. napjától 2023. május 31. napjáig kötött vállalkozási szerződést a Multi Alarm Biztonságtechnikai Zrt.-vel.

Tekintettel arra, hogy a szolgáltatás technikai hátterének biztosítását az Integrált Nappali Szociális Intézmény nem tudja megvalósítani, valamint a jelenlegi szolgáltatóval kötött szerződés lejár, ezért szükséges a szolgáltatásra vonatkozó közbeszerzési eljárás lefolytatása, az alábbiak szerint:

- a szolgáltatás időtartama: 2023.06.01-től 2026.05.31-ig

- a beszerzés mennyisége: 500 db készülékre vonatkozó szolgáltatás.

A közbeszerzési eljárást az INSZI vezetője folytatja le az előterjesztéshez csatolt eseti felelősségi rend alapján, - tekintettel arra, hogy az intézmény beszerzési szabályzattal nem rendelkezik - melyhez szükséges az intézmény fenntartójának a Pécsi Többcélú Agglomerációs társulásnak a hozzájárulása.

A közbeszerzési eljárás lefolytatásához a 2023. évre vonatkozó bruttó 16.202.025.-Ft összegű fedezet az Integrált Nappali Szociális Intézmény költségvetésében rendelkezésre áll, a 2024-2026. évekre vonatkozó fedezet összegét pedig Pécs Megyei Jogú Város Önkormányzata Közgyűlése 30/2023. (II.21.) számú határozatában biztosította.

Kérem a Tisztelt Társulási Tanácsot, hogy hogy az előterjesztést és a határozati javaslatot fogadja el.

Pécs, 2023. február 9.

**Pfeffer József**

**elnök**